open-index/open-wikipedia-markdown huggingface dataset:
Skolia

**Skolia** (; , mon. *scholia*; ”kommentti”, ”luento”) tarkoittaa kieliopillista, tekstikriittistä tai selittävää kommenttia, joka on liitetty aikaisemman kirjailijan teoksen käsikirjoituksen marginaaliin joko glossana eli reunahuomautuksena tai sivun alalaidassa olevana pidempänä kommenttina. Skolia voi olla joko alkuperäinen tai johdettu aiemmista kommentaareista.

Antiikin aikaiset skoliat ovat merkittävimpiä lähteitä moniin tuon ajan maailmaa koskeviin yksityiskohtiin, erityisesti mitä tulee kirjallisuushistoriaan. Skolioita kirjoittava henkilö on *skoliasti*.

## Historia

Varhaisimmat skoliat ovat peräisin 400- tai 300-luvuilta eaa. (Homeroksen *[[Ilias|Iliaan]]* D-skoliat). Itse termiä on käytetty viimeistään ensimmäiseltä vuosisadalta eaa. alkaen.

Käsikirjoitusten myöhemmät kopioijat ja omistajat muuttivat skolioita usein, ja joskus ne laajenivat siinä määrin, ettei niille ollut enää tilaa käsikirjoitusten marginaalissa. Tällöin tuli tarpeelliseksi erottaa ne erillisiksi teoksiksi. Aluksi skolioita erotettiin yhdestä kommentaarista, myöhemmin useammista. Tämä ilmenee skolioissa olevista vaihtoehtoisia tulkintoja edeltävistä välihuomautuksista, kuten ”toisaalta”, ”vaihtoehtoisesti” tai ”toisten mukaan”, tai jopa eri lähteiden eksplisiittisestä lainaamisesta.

Antiikin ja keskiajan skoliat ovat usein anonyymejä. Nimiltä tunnettuja poikkeuksia ovat muun muassa Eustathios Thessalonikelainen, joka kirjoitti kommentaarit Homeroksen ''Iliaaseen'' ja ''Odysseiaan'', sekä Johannes Tzetzes, joka kommentoi Lykofronin teoksia. Skoliat on usein kirjoitettu muinaiskreikan tai latinan kielillä, ja näiden kielten osaaminen on skolioiden tutkijoille edelleen tärkeää, koska skolioita ei ole useinkaan käännetty muille kielille.

Skolioiden kokoaminen jatkui Bysantissa 700-luvulle. Lännessä vielä joitakin 1400- ja 1500-lukujen kommentaareja voidaan pitää eräänlaisina skolioina.

## Tunnettuja skolioita

Merkittävimpiä skolioita ovat Homeroksen *[[Ilias|Iliaaseen]]* tehdyt kommentaarit, erityisesti de Villoisonin Biblioteca Marcianasta Venetsiasta vuonna 1781 esiin tuomista 900-luvun käsikirjoituksista (Venetus A) löytämät skoliat.  Kreikankielisen kirjallisuuden osalta merkittäviä ovat myös skoliat Hesiodoksen, Pindaroksen, Sofokleen, Aristofaneen ja Apollonios Rhodoslaisen teoksiin.

Latinankielisessä kirjallisuudessa merkittävimpiä ovat muun muassa Serviuksen kommentaari Vergiliuksen *[[Aeneis]]*-eepokseen, Helenius Acronin ja Pomponius Porphyrionin kommentaarit Horatiukseen, sekä Aelius Donatuksen kommentaari Terentiukseen.

## Lähteet

## Kirjallisuutta

*
Richlandin piirikunta (Ohio)

**Richlandin piirikunta** on piirikunta Ohiossa, Yhdysvalloissa, jonka suurin kaupunki on Mansfield.

## Maantiede
Richlandin naapuripiirikuntia ovat Huron pohjoisessa, Ashland idässä, Knox etelässä, Morrow lounaassa ja Crawford lännessä.

## Väestö
Piirikunnassa oli vuoden 2010 väestönlaskennassa 124&nbsp;475 ihmistä. Etniset ryhmät jakautuvat valkoisiin, joita on 87,9%, mustiin (9,4%), alkuperäisamerikkalaisiin (0,2%) ja aasialaisiin (0,7%).

Kotitalouden mediaanitulo on 43&nbsp;098 dollaria ja köyhyysrajan alapuolella oli 13,4% väestöstä 2007–2011 välisenä aikana.

## Lähteet

## Aiheesta muualla
Kruunu (valtiovalta)

**Kruunu** on vanha termi, joka tarkoittaa valtiota varsinkin omaisuuden haltijana ja varallisuusoikeudellisena toimijana. Tässä merkityksessä sitä käytettiin jo 1300-luvulla. Ruotsissa ja Suomessa sanaa on aikoinaan käytetty esimerkiksi nimityksissä kruununtila, kruununmaa, kruununmakasiini, kruununpuisto sekä virkanimikkeissä kruununnimismies ja kruununvouti. Sanan merkitys perustuu siihen, että alkujaan valtion talous samastettiin hallitsijan yksityisen talouden kanssa. Se on johdannaismerkitys monarkian päämiehen vallan merkkinä olevasta päänkoristeesta, kruunusta. Kuvaannollisesti kruunu tarkoittaa hallitsijaa. 

Britanniassa kruunu tarkoittaa hallitsijaa henkilökohtaisesti ja hallitsijan valtaa, mutta ei hallitusvaltaa eli ministeriöitä.

## Lähteet
* Tietosanakirja, Tietosanakirja-osakeyhtiö 1912
* Otavan iso tietosanakirja, Otava 1962
Zenwalk Linux

**Zenwalk** (entinen Minislack), tai **Zenwalk Linux**, on Jean-Philippe Guilleminin kehittämä GNU/Linux -käyttöjärjestelmän jakelupaketti. Se pohjautuu Slackware-käyttöjärjestelmään ja on pitänyt yhteensopivuuden sen paketteihin. Oletustyöpöytäjärjestelmänä on nykyisin käytössä Xfce. Zenwalk pyrkii olemaan monikäyttöinen käyttöjärjestelmä painottaen Internet-ohjelmiin, multimediaan ja ohjelmointityökaluihin. Käyttöjärjestelmän mukana tulee järjestelmän asetusten muokkaukseen teksti- ja GUI-pohjaisia työkaluja. Pakettienhallinta tapahtuu Netpkg-ohjelman avulla.

Zenwalk Linux on pyritty tekemään kevyeksi käyttämällä vain yhtä ohjelmaa tehtävää kohden. Järjestelmä on optimoitu i686-suoritinarkkitehtuurille sopivaksi.

## Lähteet

## Aiheesta muualla
* Virallinen sivusto 
* Zenwalk DistroWatch.com -sivulla 
* Suomalainen sivusto
Ledlenser

**Ledlenser GmbH & Co. KG** on saksalainen yritys, joka suunnittelee ja valmistaa LED-valaisimia. Yhtiöllä on yli 200 valaisimiin liittyvää patenttia. Yhtiön perustivat vuonna 1994 veljekset Rainer ja Harald Opolka. Yritys aloitti toimintansa autotallissa 1&nbsp;000 Saksan markan pääomalla. Valaisimet ovat saavuttaneet erilaisia design- ja muotoilupalkintoja, kuten Chicago Design Award. Yksi valaisimista on hyväksytty Frankfurtin ja Lontoon modernin taiteen museoiden kokoelmiin yhtenä harvoista näytteille asetetuista teknisistä laitteista. 

Tällä hetkellä yritys työllistää yli 1&nbsp;500 työntekijää kolmessa eri tuotantolaitoksessa.

## Historia
Vuonna 2017 yrityksen nimi muuttui Zweibrüder Optoelectronics GmbH & Co. KG:sta Ledlenser GmbH & Co. KG:ksi.

## Lähteet

## Aiheesta muualla
*Verkkosivusto
Kuolema (yhtye)

**Kuolema** on alun perin Kemissä vuonna 1982 perustettu hardcore punk- ja grindcoreyhtye. Kuolema hajosi vuonna 1985, mutta yhtye kasattiin uudelleen Helsingin Kalliossa vuonna 2001 nimellä Retorts, jolla nimellä soittivat mm. Ruotsissa tynkäkiertueella Forca Macabran ja Viimeisen Kolonnan kanssa. Tämän jälkeen yhtye huomasi, että vanhaa Kuolema nimeä käytti mm. eräs nuori death-metal bändi. Koska laulaja Ile oli alkuperäinen ja muista jäsenistä kitaristi Walde (Terveet Kädet-rumpali) kuollut sekä basisti Juki ja rumpali Weke kadonneet Thaimaaseen ym. päättivät he ottaa Kuolema-nimen käyttöön uudelleen. Tämä kokoonpano aloitti soittamaan nopeaa punk-hardcorea aluksi treenaten Malmilla 301-Studiolla säveltäen uusia kappaleita ja rakentaen uudelleen edellisten yhtyeidensä esittämättömiä kappaleita. Kokoonpano toimi aluksi hauskanpito/sivuprojektina Forca Macabra ja Viimeinen Kolonna-yhtyeiden jäsenille, mutta pian keikkatarjouksia alkoi tulla hardcore-punk keikkojen lisäksi underground-metalskenestä ym. yli genrerajojen. Vuoteen 2019 asti kiertueella useasti Forca Macabran kanssa Euroopassa, Brasiliassa, Yhdysvalloissa ja lukemattomia Suomessa.
 
 
## Kokoonpano
*Ile – laulu
*Pete – basso
*Mika – kitara
*DB – rummut

## Diskografia

### Kokoelma-albumit
* 
* 
* 

### EP:t
* 
* 
* 
* 
* 

### Kokoelmilla
* 
* 
* 
* 

### Split-albumit
* 
* 
* 
* 

## Aiheesta muuta
*Yhtyeen kotisivut
Megakeskus

**Megakeskus** on Seinäjoen keskustassa sijaitseva kauppakeskus. Kauppakeskuksen pinta-ala on noin 6&nbsp;500 neliömetriä. Kauppakeskuksessa toimivat muun muassa Halonen, Normal, Alko ja S-market. 

## Lähteet

## Aiheesta muualla
* www.megakeskus.fi
Kasimov

**Kasimov** (, , tai Ханкирмән, *Xankirmən*) on kaupunki Rjazanin alueella Venäjällä. Se sijaitsee Okajoen rannalla 156 kilometriä Rjazanista koilliseen. Kaupunki on Kasimovin piirin keskus, mutta ei itse kuulu siihen, vaan muodostaa erillisen kaupunkipiirikunnan. Asukkaita on 34&nbsp;500 henkeä (vuonna 2006).

Kaupungin on perustanut ruhtinas Juri Dolgoruki vuonna 1152. Aluksi sen nimenä oli Gorodets Meštšorski. Vuonna 1263 se mainitaan ruhtinas Aleksanteri Nevalaisen kuolinpaikkana. 1400-luvun puolivälissä Moskovan suuriruhtinas Vasili II lahjoitti alueen Kultaisen ordan kaanin pojalle Qasimille, joka oli siirtynyt Moskovan palvelukseen. Vuoteen 1681 saakka Kasimov oli tataarien Okajoella hallitseman Qasimin kaanikunnan pääkaupunki. Seudulla asuvaa tataariryhmää kutsutaan Kasimovin tataareiksi.

Vuonna 1773 Kasimovista tuli Rjazanin lääniin kuuluneen kihlakunnan keskus. 1800-luvulla seudulle syntyi teollisuutta. Nykyään kaupungissa on metalli-, metsä-, rakennustarvike-, tekstiili ja elintarviketeollisuutta.

Tataariajan nähtävyyksiä on kaupungin itäosassa sijaitseva 1400-luvun perustuksille 1700-luvulla rakennettu moskeija, jonka suuri sylinterin muotoinen minareetti on vuodelta 1470. Sen vieressä on minareetilla varustettu kaani Şahğalin mausoleumi (1505). Kaupungin kaakkoispuolella Staryi Posadin esikaupungissa sijaitsee sulttaani Äfğan Möxämmädin mausoleumi (1647). Kasimovin keskustassa on lukuisia 1700–1800-luvulla rakennettuja ortodoksikirkkoja. Muita nähtävyyksiä ovat 1830-luvulla rakennettu kauppahalli, tulliportti (1786), 1700-luvun lopun ja 1800-luvun alun kauppiastalot. Kaupungissa toimii kotiseutumuseo.

## Lähteet
*

### Viitteet

## Aiheesta muualla

* Kasimovin kaupungin sivusto  
* Kasimovin kaupungista ja piiristä kertova sivusto
Lauri Jäntin säätiö

**Lauri Jäntin säätiö** on säätiö, jonka kanslianeuvos Lauri Jäntti perusti suomenkielisen tietokirjallisuuden edistämiseksi vuonna 1983. Säätiö myöntää tunnustuspalkintoja merkittävien tietokirjojen tekijöille.

Vuodesta 1985 lähtien säätiö on jakanut Lauri Jäntin tietokirjapalkintoa vuosittain edellisenä vuonna ilmestyneestä merkittävästä suomenkielisestä tietokirjasta. Vuodesta 2009 on jaettu joka kolmas vuosi lasten ja nuorten tietokirjallisuuden Tieto-Lauri-palkinto. Säätiö on myöntänyt myös kolmesti kunniapalkinnon merkittävästä urasta tietokirjallisuuden alalla.

## Hallitus
Säätiön hallitukseen kuuluu puheenjohtaja ja viisi jäsentä, jotka on valittu vuodesta 2016 alkaen viisivuotiskaudeksi. Hallitus toimii myös säätiön jakamien palkintojen raatina. Hallituksessa toimivat:
* Claes von Heiroth 2001– (puheenjohtaja 2012–)
* Jan von Heiroth (2020–)
* Hanna Nikkanen (2018–)
* Aleksi Siltala (2016–)
* Teija Tiilikainen (2019–)
* Lotta Vuorio (2025–)

Säätiön asiamiehenä toimii Paula Arvas.

## Kunniapalkinto elämäntyöstä
* 2003 – Eino Jutikkala, historioitsija
* 2008 – Riitta Konttinen, taidehistorioitsija
* 2013 – Eero Huovinen, piispa

## Lähteet
Lauri Sipari

**Lauri Johannes Sipari** (s. 5. joulukuuta 1945 Taivalkoski) on suomalainen näytelmäkirjailija, dramaturgi ja kääntäjä. Hän toimi Teatterikorkeakoulun rehtorina 1997–2005.

Sipari kirjoitti 1970-luvulla useita Suomen historiasta aiheensa saaneita näytelmiä (*Sven Tuuva*, *Suomen kuningas*, *Salakauppoja*, *Kesä Aunuksessa*, *-06*, *Wiipurin nopeat*, *Vapauden kaikuja*, *Siviilikesä*) joita esitettiin Suomenlinnan kesäteatterissa. Sipari on myös suomentanut William Shakespearen näytelmät *Julius Caesar*, *Coriolanus*, *Kesäyön uni, [[Timon Ateenalainen|Timon ateenalainen]]* ja *Romeo ja Julia* sekä August Strindbergin *Uninäytelmän*.

## Teoksia
*  *Tuhannen ja yhden työn tarinat: Raportti TV-ohjelman teosta*. Weilin & Göös, 1971.
*  *Hyvä omatunto: näytelmät Suomenlinnassa 1970–1977*. Like - Teatterikorkeakoulu, 2005.
*  *Timon ateenalainen* Suomennos William Shakespearen näytelmästä. WSOY 2011.

## Palkinnot
* Valtion näytelmäkirjailijapalkinto yhdessä Tytti Oittisen ja Timo Virkin kanssa 1970.

## Lähteet
* Suomen kirjailijat -tietokanta
Félix Houphouët-Boignyn rauhanpalkinto

**Félix Houphouët-Boignyn rauhanpalkinto** on Unescon vuonna 1989 perustama rauhanpalkinto, joka myönnetään ihmisille, jotka ovat: *"merkittävästi edistäneet, pyrkineet ja säilyttäneet rauhaa [[Yhdistyneiden kansakuntien peruskirja]]n ja Unescon ohjelman mukaisesti."*

Palkinto on nimetty Norsunluurannikon entisen presidentin Félix Houphouët-Boignyn mukaan. Palkinto jaetaan vuosittain poikkeuksia lukuun ottamatta. Palkintosumma on 150&nbsp;000 dollaria.

## Palkinnon saaneet

Lähde

## Lähteet

## Aiheesta muualla
*Unescon virallinen Félix Houphouët-Boigny -rauhanpalkinto-sivusto
Lääninherra

**Lääninherra** oli vapaasyntyinen mies, joka läänityslaitoksessa teki läänityssopimuksen vasallinsa kanssa. Varhaiskeskiajalla tämä elinaikainen sopimus tehtiin suullisesti, mutta juhlallisia muotoja käyttäen. Sopimuksen mukaan lääninherra oli velvollinen suojelemaan vasalliaan, ja vasallin oli puolestaan tuettava lääninherraansa. Yleensä vasallin oli suoritettava ratsain asepalvelusta, mikä merkitsi sitä, että hänen oli hevosen lisäksi kustannettava raskas varustus. Vasalli ei täten olisi ehtinyt tehdä muuta tuottavaa työtä, mikä luontaistalouden aikana olisi merkinnyt taloudellista ahdinkoa. Siksi lääninherra antoi vasallinsa hallintaan maa-alueen, jonka tuoton vasalli sai omakseen. Tämän läänitysmaan viljelemisestä huolehtivat talonpojat. Näin lääninherra ja hänen sotilaansa olivat tiukassa riippuvuussuhteessa toisiinsa nähden.

## Lähteet
* Spectrum, WSOY 1977, hakusana feodaalilaitos
Qasim

**Qasim** (, ); ? – noin 1469) oli Kultaisen ordan kaanin Oluğ Möxämmädin poika, josta tuli Moskovan ruhtinaskunnan alaisuuteen kuuluneen Qasimin kaanikunnan ensimmäinen hallitsija. Vuonna 1446 hän siirtyi Kazanista Moskovan suuriruhtinaan Vasili II:n palvelukseen. Vuosina 1449–1450 Qasim tuki Vasili II:sta kamppailussa ruhtinas Dmitri Šemjakaa vastaan, vuonna 1499 hän löi Kultaisen ordan kaanin Seid Ahmedin joukot Pahra-joella. Noin 1450–1456 Vasili II lahjoitti Qasimille alueen Gorodets-Meštšorskin kaupungin ympärillä, joka sai hänen mukaansa nimen Kasimov. Vuonna 1467 Qasim teki epäonnistuneen sotaretken Kazania vastaan.

## Lähteet
*
Nammon Vihtavuoren tehdas

**Nammo Vihtavuori Oy** eli **Nammon Vihtavuoren tehdas** kuuluu Nammo Lapua Oy:n osana suureen pohjoismaiseen Nammo-konserniin. Vihtavuoren tehdas valmistaa keski- ja suurkaliiperisia tuotteita. Tehdas on ollut toiminnassa vuodesta 1922 alkujaan nimellä Valtion ruutitehdas.

Tehdas sijaitsee Keski-Suomessa Laukaan Vihtavuoressa ja työllistää vuonna 2022 noin 120 henkilöä.

## Tuotteet
* Tykistön panokset
** Irtopanokset
** Palavahylsy panos
** Kartussipanokset

* Kranaatinheitinpanokset
** Peruspanokset
** Lisäpanokset
*** Kangassukkapanokset
*** Kotelopanokset

* Käsikranaatit
** Sirpalekäsikranaatit
** Painekäsikranaatit
** Harjoituskäsikranaatit

* Keskikaliiperien laukaukset
* Kranaatinheittimen ja tykistön sytyttimet
* Perävirtausyksiköt

* Jälleenlatausruudit, joiden myynti on lisääntynyt 2020-luvulla erityisesti Yhdysvalloissa

## Lähteet
Wojciech Knapik

**Wojciech Knapik** (s. 24. heinäkuuta 1980 Opole) on puolalainen pistooliampuja.

Knapik on saavuttanut MM-kilpailuissa Barcelonassa 1998 joukkuekultaa 50 m vapaapistoolissa.

Olympialaisissa Pekingissä 2008 Knapik sijoittui 23. 10 m ilmapistoolissa tuloksella 577, jääden neljän pisteen päähän finaalipaikasta, ja 38. 50 m pistoolissa tuloksella 543, jääden finaapaikasta 14 pisteen päähän.
## Lähteet
*
*
*
Glossa

**Glossa** (lat. *glossa* = kieli) tarkoittaa filologiassa lyhyttä yksittäisen tekstikohdan tai sanan selitystä. Usein sillä tarkoitetaan kirjan tai käsikirjoituksen marginaaliin tai rivien väliin lisättyä huomautusta, joka selittää alkuperäisen tekstin jonkin sanan tai osan merkitystä.

Glossat saattoivat vaihdella yksinkertaisista marginaaliin lisätyistä huomautuksista tai sanan käännöksistä alkuperäisen tekstin rinnalla kulkevaan laajempaan käännökseen. Ne saattoivat myös sisältää viittauksia samanlaisiin tekstikohtiin muualla teoksessa. Kokoelma glossia muodostaa *glossaarion*, selittävän sanaluettelon. Glossien kokoaminen glossaarioiksi synnytti leksikografian, ja tällä tavoin kootut glossaariot olivat itse asiassa ensimmäisiä sanakirjoja. Nykyenglannissa termi *glossary* tarkoittaa sanastoa.

Keskiajalla glossa-menetelmää käytettiin skolioiden eli tietynlaisten kommenttien kirjoittamiseen. Glossat olivat keskiaikaisen teologian keskeinen väline. Usein tietyt raamatunkohdat yhdistettiin tiettyihin tunnettuihin glossiin, joita monet teologit pitivät lähes yhtä auktoritatiivisina kuin raamatunkohtaa itseään. Glossia käytettiin myös keskiajan oikeustieteessä: roomalaisen lain ja kanonisen lain glossat kehittyivät monissa kysymyksissä yleisesti hyväksytyiksi lähtökohdiksi (*sedes materiae*) lain tulkinnalle.

## Aiheesta muualla

*
Heidelbergin yliopisto

**Heidelbergin Ruprecht-Karls-yliopisto** () on Heidelbergin kaupungissa Saksassa sijaitseva julkinen yliopisto. Se on perustettu vuonna 1386 ja on siten Saksan vanhin yliopisto ja yksi Euroopan vanhimmista.

Heidelbergin yliopistossa on 12 tiedekuntaa: teologinen, oikeustieteellinen, lääketieteellinen (Heidelbergissa ja Mannheimissa), filosofian, modernien kielten, talous- ja yhteiskuntatieteellinen, käyttäytymistieteellinen ja kulttuurintutkimuksen, matematiikan ja tietojenkäsittelytieteen, kemian ja geotieteiden, fysiikan ja tähtitieteen sekä biotieteiden tiedekunta. ''The Times'' -lehden mukaan Heidelbergin yliopisto oli vuonna 2007 maailman 60:nneksi paras yliopisto. Se oli paras saksalaisista yliopistoista ja 16:nneksi paras eurooppalaisista.

Heidelbergin yliopistossa on työskennellyt monia Nobel-palkittuja tutkijoita. Muun muassa seuraavat Nobelin palkinnon saaneet tutkijat ovat jossain uransa vaiheessa toimineet Heidelbergissä (suluissa palkintovuosi ja ala):
*Philipp Lenard (1905, fysiikka)
*Albrecht Kossel (1910, lääketiede)
*Otto Meyerhof (1922, lääketiede)
*Richard Kuhn (1938, kemia)
*Walther Bothe (1954, fysiikka)
*Hans Jensen (1963, fysiikka)
*Georg Wittig (1979, kemia)
*Bert Sakmann (1991, lääketiede)

Yliopistossa on tehty useita pikkuplaneettojen löytyjä ja sen mukaan on nimetty esimerkiksi asteroidi 325 Heidelberga.

## Lähteet

## Aiheesta muualla
Pavol Kopp

**Pavol Kopp** (s. 27. joulukuuta 1978) on slovakialainen pistooliampuja ja nuorten maailmanmestari.

Kopp on saavuttanut MM-kilpailuissa Barelonassa 1998 nuorten sarjassa maailmanmestaruuden 25 m urheilupistoolissa ja pronssia 50 m vapaapistoolissa.

Olympialaisissa Pekingissä 2008 Kopp oli viides 50 m pistoolissa tuloksella 657.6 (563+94.6), jääden pronsista 1.3 pisteen päähän, ja 27. 10 m ilmapistoolissa tuloksella 575, jääden finaapaikasta kuuden pisteen päähän.
## Lähteet
*
*
*
Become

**Become** on progressiivista metallia soittavan Seventh Wonderin ensimmäinen studioalbumi. Se julkaistiin vuonna 2005.

## Kappaleet
#
#
#
#
#
#
#
#
#

## Kokoonpano
* Andreas Blomqvist – basso
* Andi Kravljaca – laulu
* Johan Liefvendahl – kitara
* Johnny Sandin – rummut
* Andreas Söderin – kosketinsoittimet

## Arvostelut
* Imperiumi.net: 

## Lähteet

## Aiheesta muualla
* 
*
Galsvinta

**Galsvinta** (n. 540–568) oli visigoottien kuninkaan Atanagildin tytär ja Neustrian merovingikuninkaan Kilperik I:n vaimo.

Galsvinta ja Kilperik vihittiin Rouenissa vuonna 567, mutta pian tämän jälkeen Galsvinta kuoli epäselvissä olosuhteissa. Luultavasti hänen kuolemansa takana oli Fredegunda, jonka kanssa Kilperik meni Galsvintan kuoleman jälkeen naimisiin. Galsvintan kuolema johti Austrasian ja Neustrian välisiin vihollisuuksiin, jotka kestivät 40 vuotta.

## Lähteet
Turbomoda

**Turbomoda** (Турбомода) on venäläinen dance-yhtye. Ruki vverh! -yhtyeen jäsenet ovat kirjoittaneet suurimman osan yhtyeen laulujen sanoituksista.

## Julkaisut eli abumit

* *Zaturbis!* (Затурбись!, 2001)
* *Vinovat ne ja* (Виноват не я, 2002)
* *Ulitsy tsentralnyje* (Улицы центральные, 2004)

## Kappaleet
* Ла-ла-ла (La-la-la)
* Shkola (Школа)
* Mama (Мама)
* Зима (Zima)
* Отпусти (Otpusti)
* Pozovi (Позови) (mukana Ruki vverh!)
* Edem my na jug (Едем мы на юг) (mukana Ruki vverh!)

## Aiheesta muualla

* Turbomoda levy-yhtiö ARS Recordsin sivustolla
Jack Buck

**Jack Buck** (21. elokuuta 1924 Holyoke, Massachusetts &ndash; 18. heinäkuuta 2002) oli yhdysvaltalainen urheiluselostaja, joka tunnetaan erityisesti St. Louis Cardinalsien otteluiden selostajana.

Jack Buck on päässyt sekä baseballin, amerikkalaisen jalkapallon että radion Hall of Fameihin. Lisäksi hän on saanut Emmy-palkinnon elämäntyöstään vuonna 2000.

## Lähteet

## Aiheesta muualla

*mlb.com: A Tribute to a Legend
SK Sturm Graz

**Sportklub Puntigamer Sturm Graz** on jalkapalloseura Grazin kaupungista Itävallasta. Joukkue pelaa maan pääsarjassa Bundesliigassa.

Sturm Graz sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 77.

## Historia
Sturm perustettiin vuonna 1909 työväen seuraksi vastavoimaksi toiselle grazilaisjoukkueelle GAK:lle. Suurempaa menestystä joukkue saavutti ensi kerran vasta 1980-luvulla Otto Baricin valmennuksessa. Kaudella 1982–1983 Sturm sijoittui liigassa kakkoseksi ja pääsi eurokentille. Joukkue raivasi tiensä UEFA Cupissa aina puolivälieriin saakka, missä se putosi Nottingham Forestille vasta jatkoajan jälkeen.

Sturmin suurinta menestyskautta oli 1990-luku, jolloin joukkue oli vahva tekijä Euroopan kentillä. 1992 uudeksi puheenjohtajaksi tuli Hannes Karting ja valmentajaksi Heinz Schilcher. Aiemmin Sturm oli toiminut pienellä budjetilla ja kärsinyt talousvaikeuksista, mutta uusi voimakaksikko toi joukkueeseen useita kovan luokan pelaajia ja kehittivät omaa junioritoimintaa. Joukkue raivasi tiensä uuteen *Zehnerligaan* (1. Bundesliiga). 1993 valmentajaksi tuli Milan Djuricić ja seura pysyi pääsarjassa.

1994 valmentajaksi tuli bosniahertsegovinalainen Ivica Osim. Sturmin pelaajisto koostui pääasiassa omista kasvateista. Kauden päätteeksi Sturm sijoittui liigassa kakkoseksi. Vuotta myöhemmin se voitti ensimmäistä kertaa historiansa aikana Itävallan cupin ja oli toistamiseen liigassa toinen. Ensimmäisen liigamestaruutensa Sturm voitti vuonna 1998. Mestaruus tuli todella ylivoimaiseen tapaan ja varmistui jo seitsemän kierrosta ennen kauden päätöstä. Ero kakkoseksi sijoittuneeseen Austria Wieniin oli 19 pistettä  Tuolloin joukkueen rungon muodosti kolmikko Mario Haas, Hannes Reinmayr ja Ivica Vastić. Seuraavalla kaudella Sturm uusi mestaruutensa ja voitti lisäksi cupin sekä liigacupin. 

Kaudella 1999–2000 Sturm pääsi myös ensimmäistä kertaa Mestarien liigan lohkovaiheeseen pudottuaan vuotta aikaisemmin karsinnoissa. Alkulohkossa sijoitus oli kolmas ja Sturm pääsi jatkamaan UEFA Cupissa, missä se kuitenkin putosi saman tien Parmalle. Bundesliigassa sijoitus oli neljäs. Seuraavaksi kaudeksi Sturmin joukkue oli heikentynyt huomattavasti monien avainpelaajien lähdettyä, mutta silti se kykeni sijoittumaan liigassa kakkoseksi. Valmentaja Osim sai lähteä.

Eurocup-menestyksestä saatuja rahoja ei suunnattu junioritoiminnan kehittämiseen. Sittemmin seura on vajonnut Itävallan Bundesliigan keskikastiin ja kärsinyt huomattavista taloudellisista vaikeuksista. Vuonna 2008 seura oli yksi kolmesta Intertoto Cupin voittajasta selviydyttyään UEFA Cupin toiselle karsintakierrokselle, missä se putosi sveitsiläiselle FC Zürichille.

## Saavutuksia
*Itävallan mestaruus (5): 1998, 1999, 2011, 2024, 2025
*Itävallan cupin voitto (7): 1996, 1997, 1999, 2010, 2018, 2023, 2024
*Itävallan supercupin voitto (3): 1996, 1998, 1999

## Entisiä valmentajia

*  Otto Barić
*  Franco Foda
*  Gilbert Gress
*  Peter Hyballa 
*  Ivica Osim
*  Heiko Vogel

## Lähteet

## Aiheesta muualla
* Virallinen sivu
Lion Music

**Lion Music** on suomalainen levy-yhtiö. Sen perusti vuonna 1989 kitaristi Lars Eric Mattsson omien levyjensä julkaisemiseksi. Pikkuhiljaa hän siirtyi julkaisemaan myös muiden artistien albumeja. Nykyisin Lion Music julkaisee lähinnä progressiivista ja neoklassista metallia sekä hard rockia. Yhtiön päämaja on Maarianhaminassa Ahvenanmaalla.

## Aiheesta muualla
*Yhtiön virallinen sivusto
*
Motherwell FC

**Motherwell Football & Athletic Club** on jalkapalloseura Skotlannin Motherwellista. Seura on perustettu vuonna 1886 ja se pelaa kaudella 2021–2022 maan pääsarjassa Skotlannin Valioliigassa. Se on voittanut kerran Skotlannin liigamestaruuden ja kahdesti Skotlannin Cupin.

## Historia
Alun perin Motherwell perustettiin vuonna 1886 kahden tehdastyöläisten joukkueen *Glencairnin* ja *Alphan* muodostettua yhteisen joukkueen hyväntekeväisyystapahtumaa varten. Myöhemmin samana vuonna seurat yhdistyivät virallisesti ja muodostivat Motherwell Football Clubin. Vuonna 1893 Motherwellista tuli ammattilaisseura. Nykyiselle kotikentälleen Fir Parkille seura muutti vuonna 1896.

Seuran menestyksekkäimmät vuodet ajoittuivat 1920- ja 1930-luvuille, jolloin se oli seitsemänä kautena peräkkäin liigassa kolmen parhaan joukossa. Seuran ensimmäinen ja ainoa liigamestaruus tuli kaudella 1931–1932, jolloin Willie MacFadyen teki 38 sarjaottelussa 52 maalia. Skotlannin Cupin loppuottelussa seura pelasi vuosina 1931, 1933 ja 1939, mutta oli joka kerralla häviävänä osapuolena.

Toisen maailmansodan jälkeen Motherwell ei menestynyt enää entisellä tavalla. Vielä vuonna 1950 se kykeni voittamaan liigacupin ja vuonna 1952 Skotlannin Cupin. Joukkue putosi ensimmäisen kerran historiassaan pääsarjatasolta kauden 1952–1953 päätteeksi, mutta palasi yhden kauden jälkeen takaisin pääsarjaan. Uudelleen seura putosi kakkosdivisioonaan 1960-luvun lopulla, mutta nousi takaisin pääsarjaan 1970-luvulle tultaessa. Myös 1980-luvulla Motherwell kävi peräti kahteen otteeseen kakkodivisioonassa, mutta on sittemmin joukkue on vakiinnuttanut paikkansa taloushuolista kärsivänä liigan keskikastin seurana. Toisen Skotlannin Cup -tittelinsä Motherwell voitti vuonna 1991. Vuonna 2011 Motherwell hävisi Skotlannin Cupin loppuottelussa Celticille.

## Saavutukset
* Skotlannin mestaruus 1932 
* Skotlannin Cupin voitto 1952, 1991
* Skotlannin liigacupin voitto 1950
* Milk Cupin voitto 1983

## Lähteet

## Aiheesta muualla
* Virallinen sivu
Maxey Long

**Maxwell Clifton ”Maxey” Long** (16. lokakuuta 1878 – 4. maaliskuuta 1959) oli yhdysvaltalainen yleisurheilija ja 400 metrin olympiavoittaja Pariisissa 1900.

Voitettuaan kolme peräkkäistä Yhdysvaltain mestaruutta 1898–1900 440 jaardilla sekä 220 jaardin mestaruuden 1899 ja 100 jaardin mestaruuden 1900 Long oli suurimpia ennakkosuosikkeja Pariisin kisoissa. Long johti finaalia alusta loppuun asti voittaen olympiaennätyksellä 49,4. Hän oli kisojen juhlituin voittaja väärinkäsitysten ansiosta; sinivalkoisen kilpailuasun takia yleisö luuli häntä ranskalaiseksi. Longin alkuerissä juoksema aika 50,2 paransi Thomas Burken olympiaennätystä neljällä sekunnilla. Loppukilpailussa hän paransi olympiaennätystä vielä 0,8 sekunnilla.

Saman vuoden syyskuun 29. päivänä Long juoksi 440 jaardia tasoitusjuoksussa aikaan 47,8, minkä IAAF hyväksyi 13 vuotta myöhemmin tämän matkan ja samalla 400 metrin ensimmäiseksi viralliseksi maailmanennätykseksi. Viisi päivää myöhemmin hän juoksi raviradalla saman matkan aikaan 47,0, mutta tulos oli suoralla radalla tehtynä ennätyskelvoton. Virallisen ennätyksen rikkoi Ted Meredith vuonna 1916 ja ensimmäinen laillinen 47 sekunnin alitus nähtiin vasta vuonna 1932.

Maxey Long osallistui seuraavina vuosina vielä useisiin kilpailuihin, vaikka ei enää ollutkaan parhaassa kunnossaan. Hänen myöhemmistä vaiheistaan ei ole luotettavia elämäkerrallisia tietoja.

## Lähteet
Orca – tappajavalas

**Orca – tappajavalas** (myös *Orca – syvyyksien kostaja*) on vuonna 1977 ensi-iltansa saanut jännityselokuva, jossa on paljon vaikutteita vuoden 1975 elokuvaklassikosta *[[Tappajahai (elokuva)|Tappajahai]]*. Sen keskeisimmissä rooleissa ovat Richard Harrisin näyttelemä kapteeni Nolan ja Charlotte Ramplingin näyttelemä valastutkija Rachel Bedford. Hän toimii myös tarinankertojana.

## Juoni

Kalastusaluksen kapteeni Nolan pyydystää ja myy haikaloja, kunnes arvelee miekkavalaan olevan vielä parempi rahanlähde. Hän menee ulapalle etsimään sellaista, löytää kokonaisen valasperheen ja saa pyydystettyä kantavan naaraan alukseen. Tarkoituksena on pyytää eläin elävänä, mutta pian valaan vatsa puhkeaa ja sikiö putoaa kannelle. Paniikissa oleva Nolan suihkuttaa sen pois ja hämmentyy tapahtuneesta niin, että itkee myötätunnosta. On jo ilta, kun alus saapuu rannikolle. Yhtäkkiä alusta koko ajan seurannut urosvalas hyökkää ja tappaa erään mastossa roikkuvan kalastajan. Nolan ryntää kannelle ja katsoo eläintä silmästä silmään; uros painaa mieleensä hänen ulkonäkönsä. Se itkee ja tuuppaa alusta siten, että kuollut naaras putoaa veteen. Alus matkaa nopeasti satamaan. Aamun valjetessa koko valasperhe kuljettaa naaraan ruumiin rannalle hautajaisseremoniana. Sitten uros aloittaa kostonsa. Se upottaa kalastajien aluksia, aiheuttaa tulipalon, ja karkottaa kaloja pois rannan tuntumasta, aiheuttaen koko kylän elannon saannin vaaraan. Nolan yrittää unohtaa koko valaan, mutta kyläläiset pitävät tapahtumia Nolanin syynä ja painostavat häntä lähtemään merelle tappamaan valaan. Kun valas tuhoaa venetalon, jossa Nolan asuu, ja puree hänen ystävältään jalan poikki, päättää hän lopulta lähteä merelle tappamaan sen. Mukaan lähtevät myös valasasiantuntija Rachel Bedford ja valasmyytit tunteva intiaani Umilak. He seuraavat valasta monta päivää aina Pohjoisnavan jäätiköille saakka. Nolan tietää ratkaisun hetken olevan käsillä. Raskaan vastuunsa kantavana hän päättää luopua kivääristä ja käyttää ainoastaan harppuunaa. Hän hyppää ajelehtivalle jäälautalle ja odottaa valaan tulevan esiin. Se tulee ja tekee aukkoja jäälauttaan tarkoituksenaan hajottaa se. Nolan heittää harppuunan ja osuu valaan selkään, mutta pian se taas jatkaa jäälautan tuhoamista. Rachel heittää kiväärin Nolanille, joka päättää sittenkin ampua sillä. Hetken ajan valas on pinnan alla, mutta pian se hyppää jäälautan päälle, jolloin lautan toinen pää kohoaa ilmaan. Nolan pitää kaikin voimin kiinni, mutta ote irtoaa ja hän liukuu suoraan kylmään veteen. Valas kiertää rauhallisesti Nolanin muutaman kerran ja sitten iskee hänet pyrstöllään kuolettavasti päin jäävuorta. Valas katsoo itkien järkyttynyttä Rachelia ja ui tiehensä kostonsa lunastaneena. 

## Näyttelijöitä

## Arvioita
*[[Video-opas|Video-oppaassa]]* vuodelta 1994 Markku Salmi sanoo *Orcaa* vaatimattomaksi *Tappajahain* toisinnoksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla

*
*
Rachael MacFarlane

**Rachael MacFarlane** (s. 21. maaliskuuta 1976 Kent, Connecticut, Yhdysvallat) on yhdysvaltalainen ääninäyttelijä, joka tunnetaan animaatiosarjoista *[[The Grim Adventures of Billy & Mandy]]*, *[[Family Guy]]* ja *[[American Dad!]].* Hän aloitti uransa animaatioiden parissa *[[Johnny Bravo]]* -sarjassa, jossa hän teki muutamia naissivuääniä. 

MacFarlane meni naimisiin Spencer Laudieron kanssa 2008. Parilla on yhdessä kaksi lasta, vuosina 2009 ja 2015 syntyneet tyttäret. MacFarlanen veli on käsikirjoittaja ja animaattori Seth MacFarlane.

## Lähteet

## Aiheesta muualla
* Rachael MacFarlane Voice Chasersissa
Kaunoviikunakaijat

**Kaunoviikunakaijat** (*Psittaculirostris*) on kaijojen heimoon kuuluva lintusuku. Ne elävät Papua-Uuden-Guinean alavien maiden tuoreissa metsissä. Ne ovat kooltaan noin 18&nbsp;cm pituisia ja yleisväriltään vihreitä. Päässä ja rinnassa on kirkkaita kuvioita.

## Lajit
* Irianinviikunakaija (*Psittaculirostris salvadorii*)
* Kaunoviikunakaija (*Psittaculirostris desmarestii*)
* Partaviikunakaija (*Psittaculirostris edwardsii*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Pikkutörmäpääsky

**Pikkutörmäpääsky** (*Riparia paludicola*) on pienikokoinen pääskylaji, joka on törmäpääskyn vastinlaji eteläisemmillä leveysasteilla.

## Koko ja ulkonäkö
Linnun pituus on noin 12&nbsp;cm, siipien kärkiväli 26–27&nbsp;cm ja paino 7–14&nbsp;g. Pikkutörmäpääsky on läntisen palearktisen alueen pienin pääsky, joka höyhenpuvultaan muistuttaa sekä törmäpääskyä että kalliopääskyjä. Linnun selkäpuoli on ruskea ja vatsapuoli valkeahko. Rinnassa ei ole selvää ruskeaa vyötä kuten törmäpääskyllä, vaan myös kurkku on ruskehtava. Siivet ovat lyhyet ja pyöreäpäiset. Ääni muistuttaa törmäpääskyn ääntä, mutta on korkeampi. Sukupuolet ovat samanvärisiä.

## Esiintyminen
Pikkutörmäpääskyn esiintymisalue on hyvin laaja. Afrikassa sillä on kymmeniä erillisiä populaatioita, puuttuen Saharan ja Sahelin alueelta, Afrikan sarvesta sekä Kongon altaan sademetsäalueelta. Lähinnä Eurooppaa se pesii paikoin Marokossa. Intian niemimaalla Himalajan eteläpuolella on laaja yhtenäinen esiintymisalue. Laji elää myös Thaimaassa ja paikoin muualla Kaakkois-Aasiassa sekä Filippiineillä ja Taiwanissa. Lajin maantieteellinen muuntelu on laajaa. Osissa esiintymisaluetta se on muuttolintu, mutta esimerkiksi Marokossa se pesii talvella. Lajia ei ole tavattu Suomessa.

## Elinympäristö
Laji asuu samanlaisissa paikoissa kuin törmäpääsky, eli soramontuissa, jokilaaksoissa, tienleikkauksissa, kalliojyrkänteillä ja kaupungeissa.

## Lisääntyminen

Pesintä tunnetaan puutteellisesti. Molemmat emot kaivavat hiekkaperäiseen maahan tunnelin 0,8–3 metriä maanpinnan yläpuolelle. Munia on kolme tai neljä. Molemmat emot osallistuvat haudontaan, joka kestää noin 12 päivää. Poikaset lähtevät pesästä noin 20 päivän ikäisinä.

## Ravinto
Pikkutörmäpääsky syö ilmameren hyönteisiä ja hämähäkkejä.

## Lähteet
Kehityspankki

**Kehityspankki** eli **kehitysrahoituslaitos**  on yleensä kansainvälisten yhteenliittymien perustama laitos, joka järjestää rahoitusta ja asiantuntija-apua kehityshankkeisiin. Tyypillisesti tällaiseen yhteenliittymään kuuluu rikkaita rahoittajamaita ja köyhiä kehittyviä maita. Kehityspankit rahoittavat hankkeita markkinahintaisilla tai halvemmilla, pitkillä tai erittäin pitkillä lainoilla, joskus myös suoranaisilla avustuksilla.

Rikkaat maat rahoittavat kehityspankkeja lisätäkseen yhteiskunnallista vakautta ja joskus myös edistääkseen ideologisia tavoitteita.

Tärkeimmiksi kansainvälisiksi kehityspankeiksi lasketaan yleensä
*Maailmanpankki
*Afrikan kehityspankki ADB
*Aasian kehityspankki
*Euroopan jälleenrakennus- ja kehityspankki
* Latinalaisen Amerikan kehityspankki

## Lähteet
Timo Kara

**Timo Tapio Kara** (s. 1945 Pihlajavesi) on suomalainen kuvanveistäjä.

Karan töitä on Keuruun Osuuspankin ja Keuruun kaupungin taidekokoelmissa. Karan pääasialliset tekniikat ovat pronssi, kivi, puu, kipsi, ruostumaton teräs ja alumiini.
Kara on opiskellut vuosina 1962–1966 Taideteollisessa oppilaitoksessa sekä Suomen taidekatemian koulussa 1966–1969.

## Julkisia teoksia
* *Lintufantasiaa* (1989), betoni, Keuruun Kivelän koulun piha
* *Ilmavalvojat*-muistomerkki (1994), Haapamäki
* *Virrat*-palkinto (1997), Virrat
* *Pikku Karhu* -patsas (2003), Virtain kirjaston piha


Tiedosto:Timo Kara Lintufantasia 1989.jpg|*Lintufantasia*, 1989, Keuruu.
Ilmavalvojat Lottien muistomerkki.jpeg|Lottien muistomerkki *Ilmavalvojat*, Keuruu 1994.
Tiedosto:Timo Kara Nuori karhu 2003.JPG|*Nuori karhu*, Virrat 2003.


## Lähteet
Meru (vuori)

**Meru** on aktiivinen tulivuori 70 kilometriä Kilimanjarosta länteen. Meru on 4&nbsp;565 metriä korkea ja näkyy kirkkaana päivänä Kilimanjarolle asti. 

Vuoren huippu on lännestä katsottuna kartiomainen, mutta itäpuolella näkyy 7&nbsp;800 vuotta sitten tulivuoren purkauksen yhteydessä syntynyt 5&nbsp;km leveä kaldera. Merulla on viimeksi ollut pieni tulivuorenpurkaus vuonna 1910. 

Merun huipulla on lipputanko, jossa on Tansanian lippu. Siellä on myös kivinen merkkipaalu, jossa lukee "Socialist Peak 4562.13M" (suom. Sosialistihuippu).

## Lähteet

## Aiheesta muualla
The Yngwie Malmsteen Collection

**The Yngwie Malmsteen Collection** on ruotsalaisen kitaristin Yngwie Malmsteenin vuonna 1991 Polydorin kautta julkaisema kokoelma-albumi. Levy sisältää 14 hänen aikaisemmin julkaisemaansa kappaletta sekä kansilehtisen, joka kertaa Malmsteenin musiikillista historiaa.

## Kappaleet
#
#
#
#
#
#
#
#
#
#
#
#
#
#

## Aiheesta muualla
* 
*
Afrikankalliopääsky

**Afrikankalliopääsky** (*Ptyonoprogne fuligula*) on pienikokoinen eteläinen pääskylaji. Lajista on myös käytetty nimeä *Hirundo fuligula*. Lajista on erotettu omaksi lajikseen aavikkopääsky (*Ptyonoprogne obsoleta*).

## Koko ja ulkonäkö
Linnun pituus on noin 12,5&nbsp;cm, siipien kärkiväli 27,5–30&nbsp;cm ja paino keskimäärin noin 15&nbsp;g. Afrikankalliopääsky on törmäpääskyn kokoinen ja väritykseltään suuresti samannäköinen kuin kalliopääsky, josta sen erottaa hieman vaaleampi yleisväritys ja valkoinen, viiruton kurkku. Sukupuolet ovat samannäköisiä.

## Esiintyminen
Afrikankalliopääskyllä on kymmeniä erillispopulaatioita Afrikassa, jossa laajin yhtenäinen esiintymisalue on Luoteis-Afrikassa Saharassa. Afrikan lisäksi sitä tavataan Lähi-idässä ja Arabian niemimaalla sekä Irakin ja Intian välisellä alueella. Maantieteellinen muuntelu on hyvin laajaa. Se on enimmäkseen paikkalintu, eikä sitä ole tavattu Suomessa.

## Elinympäristö
Lämpimien alueiden vuoristoiset ja kallioiset alueet, joilla se korvaa pohjoisemman kalliopääskyn. Paikoin pesimäpopulaatioita on myös kaupungeissa, muun muassa Abu Simbelissä. Talvisin laji voi esiintyä suurina parvina soilla ja järvillä.

## Lisääntyminen
Pesä on savesta muurattu kuppi, joka on liimattu saveen sekoitetulla syljellä pystysuoraan kallioon, siltaan, rakennukseen tai muuhun rakennelmaan. Sen rakentaminen kestää noin 40 päivää ja molemmat emot osallistuvat muuraustöihin. Munia on 2–3, ja molemmat puolisot hautovat niitä noin 17 päivää. Hyvin kuumilla alueilla emot peittävät munat päivän kuumimmaksi ajaksi. Pesäpoikasaika vaihtelee 15–30 päivään. Niillä on tavallisesti 2, paikoin 3 pesyettä.

## Ravinto
Kuten muutkin pääskyt, myös afrikankalliopääsky syö ilmameren hyönteisiä ja hämähäkkejä.

## Lähteet
Pallotuoli

**Pallotuoli** on Eero Aarnion vuonna 1963 suunnittelema tuoli, joka tunnetaan futuristisesta pallomaisesta muotoilustaan. Sen kuori on lasikuitua ja sisus kankaalla verhoiltua vaahtomuovia. Se on suunniteltu hotelleihin, lentoasemille, parvekkeille tai vaikka valtamerilaivan kannelle eli paikkoihin, missä se suojaa tuulelta ja ympäristön hälyltä.

Tuoli oli ensimmäistä kertaa näytteillä Kölnin huonekalumessuilla Askon osastolla vuonna 1966, ja se sai suuren suosion. 

Pallotuolista tuli yksi 1960-luvun kansainvälisistä muoti-ikoneista. Aarnio osti tuolin hallintaoikeudet takaisin Askolta 1990-luvun alussa. Vuonna 2005 tuoleja valmisti saksalainen yritys ja kappalehinta oli 4&nbsp;500 euroa. Vientiä oli etenkin Japaniin ja Yhdysvaltoihin. 

Vuoden 2016 joulukuusta alkaen Pallotuolia valmistaa ja myy Eero Aarnio Originals. Marraskuussa 2018 yritys valmisti pallotuolista Mikki Hiiri -version yhteistyössä Disneyn kanssa.

Pallotuoli kuuluu muun muassa Victoria and Albert Museumin kokoelmiin.

## Katso myös
* Kuplatuoli

## Lähteet

## Aiheesta muualla
Töyhtökakadut

**Töyhtökakadut** (*Cacatua*) on kakadujen heimoon kuuluva lintusuku. Sukuun kuuluu 12 lajia.

Töyhtökakadut ovat noin 31-53 senttimetriä pitkiä nokasta lyhyen pyrstön kärkeen. Ne eivät ole kovin värikkäitä, värimaailma on pääasiassa valkoisen eri sävyissä, aksenttiväreinä voi olla keltaista tai punaista. Töyhtökakaduilla on nimensä mukaan töyhtö päälaellaan, joka ilmentää linnun mielenliikkeitä. Kaikilla lajeilla on mielialan mukaan liikkuva töyhtö, joka lepää levossa linnun pään myötäisesti, osalla kupera, päälaen värinen töyhtö sulautuu näin täysin päälaen muotoon.

Suurinta osaa töyhtökakadulajeista pidetään lemmikkinä myös Suomessa. Ne kaikki kuuluvat CITES-säätelyn pariin.

## Töyhtökakaduihin (''Cacatua'') kuuluvia lajeja
* Arokakadu (*Cacatua leadbeateri*)
* Celebesinkakadu (*Cacatua sulphurea*)
* Filippiinienkakadu (*Cacatua haematuropygia*)
* Idänkoukkukakadu (*Cacatua tenuirostris*)
* Kultatöyhtökakadu (*Cacatua galerita*)
* Lähdekakadu (*Cacatua sanguinea*)
* Lännenkoukkukakadu (*Cacatua pastinator*)
* Molukkienkakadu (*Cacatua moluccensis*)
* Salomoninkakadu (*Cacatua ducorpsii*)
* Sinisilmäkakadu (*Cacatua ophthalmica*)
* Tanimbarinkakadu (*Cacatua goffini*)
* Valkokakadu (*Cacatua alba*)

## Lähteet
Tabora

**Tabora** on kaupunki Taboran alueella Länsi-Tansaniassa. Vuoden 2012 väestönlaskennan mukaan siellä asui 226&nbsp;999 asukasta. Tabora on Taboran alueen pääkaupunki, joka on Tansanian suurin alue.

## Kulttuuri ja urheilu
### Jalkapallo
Tansanian toiseksi ylimmässä jalkapallosarjassa, First Division Leaguessa, Taboraa edustaa joukkue Rhino Rangers.

## Lähteet

## Aiheesta muualla
Frank Brimsek

**Francis Charles "Mister Zero" Brimsek** (26. syyskuuta 1913 Eveleth, Minnesota, Yhdysvallat – 11. marraskuuta 1998) oli yhdysvaltalainen jääkiekkomaalivahti, joka edusti Boston Bruinsia ja Chicago Blackhawksia NHL:ssä.

## Saavutuksia ja palkintoja
* Calder Memorial Trophy (1939)
*  (1939, 1942)
*  (1940, 1941, 1943, 1946, 1947, 1948)
* Vezina Trophy (1939, 1942)
* Hockey Hall of Fame 1966
* 1998 Brimsek pääsi sijalle 67 The Hockey Newsin 100 parhaan NHL-pelaajan luetteloon.

## Katso myös
* The Hockey Newsin luettelo 100 parhaasta NHL-pelaajasta

## Lähteet
* Brimsek Legends of Hockeyssä

## Aiheesta muualla
* The Frank Brimsek Award
Sluis

**Sluis** on kunta Alankomaissa, Zeelandin provinssissa. Asukkaita kunnassa on 24&nbsp;204 (30.6.2008) ja väestötiheys on 86 as./km². Kunnan pinta-ala on 307,01 neliökilometriä, josta vettä on 26,74 km². Sluisin pormestarina toimii Jaap Sala. Sluisin keskuspaikka on Oostburg. 

Sluisin naapurikunnat ovat Vlissingen pohjoisessa, Terneuzen idässä, Sint-Laureins kaakossa, Maldegem etelässä, Damme lounaassa ja Knokke-Heist lännessä. Neljä viimeisenä mainittua ovat osa Belgiaa.

Kesäkuussa 1340 Sluisin lähistöllä käytiin meritaistelu. Nykyinen Sluisin kunta syntyi 1. tammikuuta 2003, kun Oostburgin ja Sluis-Aardenburgin kunnat yhdistyivät.

## Asutuskeskukset

Sluisin kunta muodostuu seuraavista asutuskeskuksista:

Sint Anna ter Muidenin kylä, joka sijaitsee noin kilometrin Sluisin keskustasta länteen, on Alankomaiden läntisin piste. Asukkaita kylässä on noin 50 (2001).

## Lähteet

## Aiheesta muualla

* Virallinen kotisivu
Ruostearatit

**Ruostearatit** (*Hapalopsittaca*) on papukaijojen heimoon kuuluva lintusuku. Sukuun kuuluu 4 lajia.

## Lajit
* Misteliaratti (*Hapalopsittaca fuertesi*)
* Mustasiipiaratti (*Hapalopsittaca melanotis*)
* Punanaama-aratti (*Hapalopsittaca pyrrhops*)
* Ruostenaama-aratti (*Hapalopsittaca amazonina*)

## Lähteet
Etelänaratit

**Etelänaratit** (*Enicognathus*) on papukaijojen heimoon kuuluva lintusuku. Sukuun kuuluu 2 lajia.

Molemmat etelänaratti-lajit ovat pitkäpyrstöisiä ja noin 33-40 cm pitkiä nokasta pyrstön kärkeen, paino on noin 160-240 grammaa. Etelänaratti on pienempi kuin chilenaratti. Ne ovat vihreän sävyisiä punaruskeilla kuvioilla. Lajit tunnistaa sukulaislajeiksi, mutta ne on helppo erottaa toisistaan: chilenaratilla on luonnostaan pitkä, loivasti kaartuva nokka. Etelänaratilla taas on enemmän suomukuviota höyhenpuvussaan, verrattuna chilenaratin yksivärisempään höyhenykseen.

## Etelänaratteihin (''Enicognathus'') kuuluvia lajeja
* Chilenaratti (*Enicognathus leptorhynchus*)
* Etelänaratti (*Enicognathus ferrugineus*)

## Lähteet
Lurit (lintusuku)

**Lurit** (*Lorius*) on kaijojen heimoon kuuluva lintusuku. Sen ja muutaman muun suvun lajit luettiin aiemmin lurien heimoon Loriidae, mutta nykyisin ne kuuluvat samaan heimoon kuin muutkin kaijat.

## Lajit
* Kauluriluri (*Lorius chlorocercus*)
* Kookosluri (*Lorius hypoinochrous*)
* Luri (*Lorius lory*)
* Lörppöluri (*Lorius garrulus*)
* Sininiskaluri (*Lorius domicella*)
* Valkoniskaluri (*Lorius albidinucha*)

## Lähteet

## Aiheesta muualla
*ITIS: Lorius
Heribert Mühlen

**Heribert Mühlen** (27. huhtikuuta 1927 – 25. toukokuuta 2006) oli saksalainen teologi. Hän toimi vuosina 1962–1997 dogmatiikan ja dogmaattisen historian professorina Paderbornissa. Hän sai katolisen pappisvihkimyksen Aachenissa 5. maaliskuuta 1955. 

Mühlen oli asiantuntijana Vatikaanin toisessa kirkolliskokouksessa. Hänen teologisia ajatuksiaan on julkaistu useissa kirjoissa. 

Mönchengladbachissa syntynyt Mühlen opiskeli aikoinaan Bonnissa ja Freiburg im Breisgaussa. Hän tuli tunnetuksi kirkon karismaattisen uudistumisen puolestapuhujana.

## Lähteet
Mordon Malitoli

**Mordon Malitoli** (s. 5. elokuuta 1968 Sambia) on sambialainen entinen jalkapalloilija, pelipaikaltaan puolustaja. Hän on edustanut Suomessa Rovaniemen Palloseuraa ja pelannut viitenä kautena Veikkausliigaa.

Sambian maajoukkueessa Malitoli on pelannut 35 ottelua.

## Lähteet
* Veikkausliigan Hall of Fame
* Malitoli national-football-teams.com -sivustolla
* Malitoli playerhistory.com -sivustolla
Korpinen (Utajärvi)

**Korpinen** (joskus myös *Korpisenjärvi*) on Kiiminkijoen vesistöön kuuluva pinta-alaltaan 11 hehtaarin laajuinen järvi Utajärven kunnan Juorkunan kylässä.

Järvi sijaitsee Juorkunan lounaisosassa Lauttalammelta noin kilometri koilliseen ja Penikkajärveltä saman verran pohjoiseen. Järvi on erämaavesi, koska sinne ei ole muuta yhteyttä kuin polut Lauttalammin Toivolasta ja Penikkajärven Purikkaalta. Juorkunan Olvaksen ja Hetekyläntien välisen metsäautotien pistotie tosin tulee Lauttasuon kohdalla järven länsipuolelle vain vajaan kilometrin päähän.

## Järvi ympäristöineen
Järven etelärannalla on Uturankangas, jossa on entinen pieni peltoalue. Muuten rannat ovat suota, lännessä Lauttasuo, pohjoisessa Siltasalmensuo ja itäkoillisessa laaja Siiransuo. Järven ympäristö on asumaton. Järven kaloja ovat hauki, ahven ja särki. Järvi on hyvin matala, siinä kasvaa sekä ulpukkaa että laajoina alueina ahvenvitaa. Vesi, joka tullee järveen pääosin läheisiltä soilta, on tummaa. Järven laskuoja on puro nimeltään Korpisenoja ja se laskee Kiiminkijokeen Alavuotolla.  
  
## Lähteet
Wolfgang Maria Bauer

**Wolfgang Maria Bauer** (s. 9. kesäkuuta 1963, München, Baijeri, Länsi-Saksa) on saksalainen näyttelijä. Bauerin tunnetuin rooli on rikosylikomisario Viktor Siska, jota hän näytteli vuosina 2004-2008, tv-sarjassa Siska. Hän on näytellyt tv-sarjoissa Kettu, Tatort ja Polizeiruf 110. Bauer on näytellyt myös elokuvassa *[[Die Musterknapen]]* (1997), hän on näytellyt myös teatterissa.

## Aiheesta muualla
*Wolfgang Maria Bauer Imdb:ssä
Keat

**Keat** (*Nestor*) on uudenseelanninpapukaijojen heimoon kuuluva lintusuku. Suvun elossa olevat lajit elävät Uudessa-Seelannissa, mutta sukupuuttoon kuollut norfolkinsaarenkaka eli Australialle kuuluvalla Norfolkinsaarella.

## Keoihin (''Nestor'') kuuluvat lajit
* Kaka (*Nestor meridionalis*)
* Kea (*Nestor notabilis*)
* Norfolkinsaarenkaka (*Nestor productus*)

## Lähteet
*BirdLife Suomi ry: Maailman lintujen suomenkieliset nimet 3., uudistettu painos (2018)
*ITIS: ''Nestor''
Nieuwerkerk aan den IJssel

**Nieuwerkerk aan den IJssel** on Alankomaissa, Etelä-Hollannin provinssissa, Hollandse IJssel -joen varrella sijaitseva kunta. Asukkaita kunnassa on 21&nbsp;674 (30.6.2008) ja väestötiheys on 1&nbsp;255 as./km². Kunnan pinta-ala on 18,47 neliökilometriä, josta vettä on 1,2 km². Nieuwerkerk aan den IJsselin pormestari on A.F. Bonthuis.

Nieuwerkerk on mahdollisesti alkanut muodostua vuoden 1250 tienoilla. Ensimmäinen maininta paikkakunnasta (nimellä "Nuwekerke") on vuodelta 1282.

Kunnan alueella sijaitsee Alankomaiden matalin kohta, 6,76 metriä merenpinnan alapuolella. ()

Nieuwerkerk aan den IJsselin ystävyyskunta on Bückeburg Saksassa (vuodesta 1974).

## Lähteet

## Aiheesta muualla

* Virallinen kotisivu 
* Kunnan kartta
Ivory Tower

”**Ivory Tower**” on Anna Abreun ensimmäisen albumin toinen single, joka julkaistiin 15. lokakuuta 2007. Kappale oli yksi syksyn 2007 suurimmista hiteistä.

Kappaleen on säveltänyt, sanoittanut sekä tuottanut Rauli Eskolin.

## Kappaleet
# 

## Musiikkivideo

Video on kuvattu hyödyntäen green screeniä, eli video on kuvattu vihreää taustakangasta vasten ja tietokoneella tehtävässä jälkituotannossa tausta on muokattu pääosin valkoiseksi. Taustalla näkyy myös otteita kappaleen sanoituksista. Videolla nähdään Annan lisäksi myös taustatanssijoita.

Musiikkivideon on ohjannut Jaakko Manninen, joka on ohjannut myös Abreun edellisen ”End of Love” -singlen musiikkivideon.



## Listasijoitukset

## Lähteet
Matthias Freihof

**Matthias Freihof** (25. marraskuuta 1961, Plauen, Itä-Saksa) on saksalainen, Berliinissä vaikuttava näyttelijä ja laulaja. Hän on näytellyt muun muassa rikossarjassa *[[Siska]]* rikoskomisario Lorenz Wiegandia vuosina 1998-2002. Hän on näytellyt myös sarjoissa *[[Marienhof]]* ja *[[Kettu]]*. Freihof on saanut näyttelijänoppinsa Berliinin Hochschule für Schauspielkunst Ernst Bushissa.

## Yksityiselämä
Freihof harrastaa laskettelua ja uintia. Hän osaa soittaa kitaraa. Freihof puhuu englantia, saksaa, ranskaa, venäjää ja kreikkaa.

## Aiheesta muualla

* 
* Matthias Freihofin kotisivut 
* Matthias Freihof Agentur Ute Nicolain sivuilla
Abagta

**Abagta** (אבגתא) oli yksi seitsemästä kuningas Kserkses I:sen (vuoden 1933 raamatunkäännöksessä Ahasverus) eunukista, joita käskettiin Esterin kirjassa (Ester 1:10) tuomaan kuningatar Vasti kruunu päässään näyttäytymään kuninkaalle ja hänen ruhtinailleen, mistä tämä kieltäytyi. Tämä laukaisi tapahtumasarjan, jonka seurauksena Esteristä tuli uusi kuningatar.